Jarmo Lilius

Jarmo Lilius (s. 19. tammikuuta 1957 Lempäälä) on suomalainen pääsarjatason jääkiekkoilija.

 Pelaajaura 
Tampereen Ilveksen kasvatti Jarmo Lilius oli jo nuorena lahjakas hyökkääjä, joka voitti nuorten Suomen mestaruudet A-, B- ja C-ikäluokissa. Ensimmäisen aikuisten pääsarjaottelunsa hän pelasi 16-vuotiaana. Liliuksen kahdella ensimmäisellä SM-sarjakaudella Ilves voitti pronssia. Kaudella 1975–1976 Lilius saavutti alle 19-vuotiaiden maajoukkueen kanssa EM-pronssia, mutta siihen hänen mitalisaavutuksensa jäivät. Seuraavina kausina Lilius pelasi Ilveksen riveissä tehokkaasti. Kaudella 1977–1978 hän oli seuransa paras pistemies ja SM-liigan pistepörssissäkin kolmas jättäen taakseen muun muassa Martti Jarkon ja Juhani Tammisen. Kaudeksi 1978–1979 Lilius lähti Ruotsin Elitserienin AIK:hon mutta ei menestynyt. Seuraavaksi kaudeksi Lilius palasi Ilvekseen ja oli jälleen joukkueensa paras pistemies kahtena peräkkäisenä kautena.

Taitavan mutta huolettoman taiteilijan puutteellinen urheilija-asenne ei ollut valmentaja Raimo Määttäsen mieleen ja heidän sukset menivät lopullisesti ristiin jo syksyllä 1981. Pelaavan kokoonpanon ulkopuolelle joutunut Lilius pyysi siirtoa ja hän jatkoikin kauden loppuun Rauman Lukossa, jossa hän pääsi samaan ketjuun vanhan pelikaverinsa Jarmo Huhtalan kanssa. Lukko jäi runkosarjassa viimeiseksi ja joutuikin karsimaan sarjapaikastaan FoPS:ia vastaan. Raumalaiset voittivat ottelusarjan puhtaasti 3–0 ja Lilius keräsi tehot 0+7. Vaikka Lukko säilyttikin sarjapaikkansa, Lilius pelasi seuraavalla kaudella I-divisioonassa, kun hän siirtyi KalPaan. Kuopiossa Lilius pelasi vain kolmasosan kauden peleistä ja päätti lupaavasti alkaneen pelaajauransa jo 26-vuotiaana. Pelaajauran jälkeen Lilius on valmentanut Ilveksen juniorijoukkueita.

 Tilastot 
 1973–74  Ilves  SM-sarja  21  8  8  16  4                      1974–75  Ilves  SM-sarja  34  17  9  26  4                      1975–76  Ilves  SM-liiga  35  9  13  22  22  –  –  –  –  –  alle 19-v EM-kisat  3  1  2  3  0 1976–77  Ilves  SM-liiga  32  20  15  35  13  –  –  –  –  –            1977–78  Ilves  SM-liiga  35  19  32  51  31  7  1  0  1  0  1978–79  AIK  Elitserien  16  0  1  1  0  –  –  –  –  –            1979–80  Ilves  SM-liiga  31  20  19  39  19  –  –  –  –  –            1980–81  Ilves  SM-liiga  36  23  16  39  18  2  1  0  1  0           1981–82  Ilves  SM-liiga  6  1  1  2  2  –  –  –  –  –              Lukko  SM-liiga  24  9  14  23  6  –  –  –  –  –            1982–83  KalPa  I-divisioona  12  7  10  17  6                      SM-liiga yhteensä 199  101  110  211  111  9  2  0  2  0  nuorten arvokisat  3  1  2  3  0 SM-sarja yhteensä 55  25  17  42  8           I-divisioona yhteensä 12  7  10  17  12          Elitserien yhteensä 16  0  1  1  0          

 Saavutukset ja palkinnot 
 2 aikuisten SM-pronssia (1974, 1975)
 Pronssi-mitali alle 19-vuotiaiden Euroopan-mestaruuskilpailuista 1976
 Nuorten mestaruudet: A-74, B-73, C-72
 Ilveksen paras pistemies kolmesti: 77–78, 79–80 ja 80–81
 SM-liigan ennätys: Nopeimmat kolme maalisyöttöä samassa ottelussa (4.16 Lukko–Ilves 31.10.1976)

 Lähteet 

 Aiheesta muualla 


Luokka:Suomalaiset_jääkiekkoilijat
Luokka:Vuonna 1957 syntyneet
Luokka:Elävät henkilöt